CELEX: 62014TN0160
Language: lt
Date: 2014-02-28 00:00:00
Title: Byla T-160/14: 2014 m. vasario 28 d. pareikštas ieškinys byloje Yingli Energy (China)/Taryba

12.5.2014   
            
            
               LT
            
            
               Europos Sąjungos oficialusis leidinys
            
            
               C 142/43
            
         2014 m. vasario 28 d. pareikštas ieškinys byloje Yingli Energy (China)/Taryba
   
   (Byla T-160/14)
   2014/C 142/56
   Proceso kalba: anglų
   
      Šalys
   
   
      Ieškovės:
      Yingli Energy (China) Co. Ltd (Baoding, Kinija); Baoding Tianwei Yingli New Energy Resources Co. Ltd (Baoding); Hainan Yingli New Energy Resources Co. Ltd (Haikou, Kinija); Hengshui Yingli New Energy Resources Co. Ltd (Hengshui, Kinija); Tianjin Yingli New Energy Resources Co. Ltd (Tianjin, Kinija); Lixian Yingli New Energy Resources Co. Ltd (Baoding); Baoding Jiasheng Photovoltaic Technology Co. Ltd (Baoding); Beijing Tianneng Yingli New Energy Resources Technology Co. Ltd (Pekinas, Kinija); Yingli Energy (Beijing) Co. Ltd (Pekinas); Yingli Green Energy Europe (Diuseldorfas, Vokietija); Yingli Green Energy South East Europe GmbH (Griunevaldė, Vokietija); Yingli Green Energy France SAS (Lionas, Prancūzija); Yingli Green Energy Spain, SL (La Moraleja, Ispanija); Yingli Green Energy Italia Srl (Roma, Italija) ir Yingli Green Energy International AG (Klotenas, Šveicarija), atstovaujamos advokatų A. Willems, S. De Knop ir J. Charles
   
      Atsakovė: Europos Sąjungos Taryba
   
      Reikalavimai
   
   Ieškovės Bendrojo Teismo prašo:
   
               —
            
            
               pripažinti ieškinį priimtinu,
            
         
               —
            
            
               panaikinti Tarybos įgyvendinimo reglamentą (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas (OL L 325, 2013 12 5, p. 1), kiek jis taikomas ieškovėms,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi septyniais pagrindais.
   
               1.
            
            
               Pirmasis ieškinio pagrindas siejamas su tuo, kad nustatydamos antidempingo priemones iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims, nors tyrimo inicijavimo pranešime minimi tik Kinijos Liaudies Respublikos kilmės fotovoltiniai moduliai iš kristalinio silicio ir jų pagrindinės sudėtinės dalys, institucijos pažeidė Tarybos reglamento (EB) Nr. 1225/2009 (1) 5 straipsnio 10 ir 11 dalis.
            
         
               2.
            
            
               Antrasis ieškinio pagrindas siejamas su tuo, kad nustatydamos antidempingo priemones fotovoltiniams moduliams iš kristalinio silicio ir jų pagrindinėms sudėtinėms dalims, dėl kurių nebuvo nevykdomas antidempingo tyrimas, institucijos pažeidė Tarybos reglamento (EB) Nr. 1225/2009 1 ir 17 straipsnius.
            
         
               3.
            
            
               Trečiasis ieškinio pagrindas siejamas su tuo, kad taikydamos ne rinkos ekonomikos metodą prekių iš rinkos ekonomikos šalių dempingo maržai apskaičiuoti institucijos pažeidė Tarybos reglamento (EB) Nr. 1225/2009 2 straipsnį.
            
         
               4.
            
            
               Ketvirtasis ieškinio pagrindas siejamas su tuo, kad vykdydamos vieną tyrimą dviejų skirtingų produktų (fotovoltinių modulių iš kristalinio silicio ir elementų) atžvilgiu institucijos pažeidė Tarybos reglamento (EB) Nr. 1225/2009 1 straipsnio 4 dalį.
            
         
               5.
            
            
               Penktasis ieškinio pagrindas siejamas su tuo, kad nustatydamos ieškovių rinkos ekonomiką praėjus daugiau kaip trims mėnesiams po to, kai buvo pradėtas tyrimas ir buvo gauta visa informacija, reikalinga dempingo maržoms apskaičiuoti, institucijos pažeidė Tarybos reglamento (EB) Nr. 1225/2009 2 straipsnio 7 dalies c punktą.
            
         
               6.
            
            
               Šeštasis ieškinio pagrindas siejamas su tuo, kad atskirai neapskaičiuodamos Sąjungos pramonei žalos, kurią lėmė importas dempingo kaina ir kiti žinomi veiksniai, ir dėl to nustatydamos muito normą, kuri viršija tai, ko reikia norint pašalinti žalą, kurią importas dempingo kaina padarė Sąjungos pramonei, institucijos pažeidė Tarybos reglamento (EB) Nr. 1225/2009 3 straipsnį ir 9 straipsnio 4 dalį.
            
         
               7.
            
            
               Septintasis ieškinio pagrindas siejamas su tuo, kad neatskleisdamos pagrindinių faktų ir argumentų, kurių pagrindu institucijos ketino nustatyti galutines antidempingo priemones, jos pažeidė Tarybos reglamento (EB) Nr. 1225/2009 20 straipsnio 2 dalį.
            
         
      (1)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).